7. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ.261591 της 22 Μαρτ./9 Απρ.1985  (ΦΕΚ Β’191) Τήρηση ειδικού βιβλίου μητρώου όπλων αναισθητοποίησης ή ευθανασίας των ζώων. Έχοντας υπόψη: 1.Τις διατάξεις του Νόμ.1421/1984 παρ.2 και 3 του άρθρ.3 (ΦΕΚ 27/τ.Α/19-3-1984). 2.Την Υ13/15-2-1984 απόφαση του Πρωθυπουργού “Ανάθεση άσκησης αρμοδιοτήτων στον Αναπληρωτή Υπουργό Γεωργίας Γεώργιο Μωραϊτη” (ΦΕΚ 75/τ.Β/1984), αποφασίζουμε: Καθορίζουμε τον τρόπο τήρησης του ειδικού βιβλίου μητρώου όπλων ως εξής: 1.Όλες οι σελίδες του θεωρούνται από τη Νομαρχιακού επιπέδου Κτηνιατρική Υπηρεσία και από την αρμόδια Αστυνομική Αρχή. 2.Στην πρώτη σελίδα καταχωρούνται τα όπλα με τις ακόλουθες στήλες: α)Είδος όπλου. β)Αριθμός Μητρώου όπλου. γ)Υπηρεσία που χρεώθηκε το όπλο. δ)Ημερομηνία παραλαβής. ε)Στοιχεία υπαλλήλου που χρεώθηκε το όπλο. στ)Υπογραφή του υπαλλήλου που χρεώθηκε το όπλο. 3.Σε κάθε σελίδα από τις επόμενες καταχωρείται από ένα εξάρτημα ή ανταλλακτικό ή υλικό και εφόδιο βολής όπλου ή τυφεκίου με τις ακόλουθες στήλες: α)Είδος υλικού. β)Ημερομηνία παραλαβής. γ)Παραληφθείσα ποσότητα. δ)Αναλωθείσα ποσότητα και ημερομηνία ανάλωσης. ε)Υπόλοιπο. Σελ. 598,06 Τεύχος Ζ93-Σελ.138 17.Θ.γ.7 Επιθεωρήσεις Κτηνιατρικής

[Source: greek_legal_code_raptarchis | Tokens: 1106]